amanoisuno/poetBack huggingface dataset:
南溪書院 楊發 
茅屋住來久，山深不置門。草生垂井口，花發接籬根。入院將雛鳥，攀蘿抱子猿。曾逢異人說，風景似桃源。
春園醉醒閑臥小齋 楊發 
酣醉送餘春，醒來恨更頻。花殘蜂蠹物，葉暗鳥欺人。簾閉高眠貴，齋空浩氣新。從今北窗蝶，長是夢中身。
小園秋興 楊發 
誰言帝城裏，獨作野人居。石磴晴看疊，山苗晚自鋤。相慚五秉粟，尚癖一車書。昔日揚雄宅，還無卿相輿。
與諸公池上待月 楊發 
樹密雲縈岸，池遙水際空。芰開方吐鏡，蘋動欲含風。漸映沙汀白，微分渚葉紅。金波宜共賞，仙棹一宵同。
簷雀 楊發 
弱羽怯孤飛，投簷幸所依。銜環唯報德，賀廈本知歸。紅觜休爭顧，丹心自識機。從來攀鳳足，生死戀光輝。
殘花 楊發 
已笑良時晚，仍悲別酒催。暖芳隨日薄，殘片逐風回。黛斂愁歌扇，妝殘泣鏡臺。繁陰莫矜衒，終是共塵埃。
山泉 楊發 
半空飛下水，勢去響如雷。靜徹啼猿寺，高陵坐客台。耳同經劍閣，身若到天臺。濺樹吹成凍，鄰祠觸作灰。深中試榔栗，淺處落莓苔。半夜重城閉，潺湲枕底來。
秋晚日少陵原游山泉之什 楊發 
喧濁侵肌性未沈，每來雲外恣幽尋。塵衣更喜秋泉潔，唯憐一夜空山月，似許他年伴獨吟。
秋晴獨立南亭 楊發 
晝對南風獨閉關，暗期幽鳥去仍還。如今有待終身貴，開襟自向清風笑，無限秋光為解顏。
宿黃花館 楊發 
孤館蕭條槐葉稀，暮蟬聲隔水聲微。年年為客路無盡，夜深不臥簾猶卷，數點殘螢入戶飛。
南野逢田客 楊發 
桑柘悠悠水蘸堤，晚風晴景不妨犁。高機猶織臥蠶子，生時自樂死由命，萬事在天管不迷。
東齋夜宴酬紹之起居見贈 楊發 
龍門八上不知津，唯有君心困益親。白社追遊名自遠，漸老舊交情更重，莫將美酒負良辰。
玩殘花 楊發 
十日濃芳一歲程，東風初急眼偏明。低枝似泥幽人醉，莫道無情似有情。
詠蛙 楊收 
兔邊分玉樹，龍底耀銅儀。會當同鼓吹，不復問官私。
筆 楊收 
雖匪囊中物，何堅不可鑽。一朝操政柄，定使冠三端。
嘲吳人觀者 楊收 
爾幸無羸角，何用觸吾藩。若是升堂者，還應自得門。
甲子歲書事 楊乘 
豎子未鼎烹，大君尚旰食。風雷隨出師，雲霞有戰色。犒功椎萬牛，募勇懸千帛。武士日曳柴，飛將兢執馘。喜氣迎捷書，歡聲送羽檄。天兵日雄強，桀犬稍離析。賊臂既已斷，賊喉既已扼。樂禍但鯨鯢，同惡為肘腋。小大勢難侔，逆順初不敵。違命固天亡，恃險乖長策。蠆毒久萌牙，狼顧非日夕。禮貌忽驕狂，疏奏遂指斥。動眾豈佳兵，含忍恐無益。鴻恩既已孤，小效不足惜。腐儒一鉛刀，投筆時感激。帝閽不敢幹，恓恓坐長畫。
南徐春日懷古 楊乘 
六代驕奢地，三春物象繁。靈湖通漲海，天塹隔中原。曉渡高帆駛，陰風巨艦翻。旌旗西日落，戈甲夏雲屯。豹變資陳武，龍飛擁晉元。風流前事盡，文物舊儀存。邪侮嘗移潤，忠貞幾度冤。興亡山兀兀，今古水渾渾。露滴蜂偷蕊，鶯啼日到軒。酒腸堆曲糵，詩思繞乾坤。愁夢全無蝶，離憂每愧萱。形骸勞大塊，玉石任炎昆。出處寧由己，升沈未足言。且應中聖樂，坐起任昏昏。
吳中書事 楊乘 
十萬人家天塹東，管弦台榭滿春風。名歸範蠡五湖上，尊前多暇但懷古，盡日愁吟誰與同。
建鄴懷古 楊乘 
故城故壘滿江濆，儘是干戈舊苦辛。見此即須知帝力，生來便作太平人。
榜句 楊乘 
伶俜乖拙兩何如，晝泥琴聲夜泥書。數拍胡笳彈未熟，故人新命畫胡車。
題楊收相公宅 尹璞 
禍福從來路不遙，偶然平地上煙霄。煙霄未穩還平地，門對孤峰占寂寥。